Spojme svoje sily pre dobrú vec 🧡 ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
Krásny deň opäť vám prinášame výber kampaní, ktoré nás oslovili. Vaša podpora umožní deťom zo znevýhodneného prostredia naučiť sa lyžovať, zorganizovať festival búrajúci bariéry, ale aj pomôcť bežným ľuďom, ktorí sa ocitli v náročnej situácii. Chceme vám taktiež pripomenúť, že už len do 15. 2. môžete požiadať o ročné zúčtovanie. Svoje 2 % môžete venovať aj nám.
Trendujúca kampaň: Darujme Lucii nový elektrický vozík
Lucia prežila detstvo ako zdravé dieťa, ale v dospelosti jej diagnostikovali genetické ochorenie. Strüpell-Lorrainova choroba jej postupne obmedzuje schopnosť pohybu, takže chodí len s pomocou chodítka a trpí silnými bolesťami. Navyše Lucia žije sama s takmer osemdesiatročným otcom, ktorý jej nevládze pomáhať. Pomôžme jej získať elektrický vozík a s ním aj nezávislosť a slobodu pohybu!
Pomôžme Lucii získať vozík
Začínajúca kampaň: Naučme lyžovať deti, ktoré si to nemôžu dovoliť
SNOWSPORTS DEŤOM je program, ktorý už desaťročie pripravuje lyžiarska škola v spolupráci s Kremnicou a lyžiarskym strediskom Krahule. Ukazuje krásu zimy, hôr a lyžovania deťom zo znevýhodnených komunít. Vaša podpora umožní vybrať 15 detí zo základných škôl, ktoré sa budú môcť zúčastniť intenzívneho kurzu lyžovania.
Darujme deťom kurz lyžovania
Končiaca kampaň: Pomôžme deťom zvládať emócie s knihou o Žirinke a Zebričke
Deti majú často problém zvládať silné emócie. Na to je tu kniha Žirinka a Zebrička, ktorá im umožní všetky emócie pochopiť, zvládnuť a naučiť sa na ne správne reagovať. Bonusom sú cvičenia na rozvoj emočnej inteligencie detí a odporúčania pre dospelých, ako slovne a gestom reagovať na silné emócie dieťaťa. Podporme jej vydanie!
Podporme vznik knihy Žirinka a Zebrička
Naštartuj projekt: WheelShare - podporte festival, ktorý mení pohľad na znevýhodnenie
Aké to je, keď aj obrubník je prekážkou? Čo ak človek na vozíku dostane defekt? Festival WheelShare v Novej Cvernovke má za cieľ meniť pohľady na znevýhodnenie. Vytvára priestor na stretnutie ľudí so znevýhodnením aj bez neho, aby sa mohli navzájom spoznať a nazrieť do svojich svetov. Podporme ho spoločne a pomôžme tak búrať bariéry, ktoré oddeľujú naše svety.
Podporme festival WheelShare
Donio odporúča: Pripomeňme si sedem rokov bez Jána a Martiny
Vo februári 2025 uplynie sedem rokov od vraždy Jána Kuciaka a Martiny Kušnírovej, ktorá odhalila temnú pravdu o stave našej krajiny a spojila nás v boji za spravodlivosť a slušnosť. Pri tejto príležitosti sa opäť budú organizovať spomienkové zhromaždenia doma aj v zahraničí. Pridajte sa aj vy 21. februára, aby sme opäť ukázali, že spoločné úsilie dokáže meniť krajinu.
Podporme spomienkové zhromaždenia
Ďakujeme, že stále máte nádej v lepšiu a solidárnejšiu spoločnosť a pomáhate ju spolu s nami po krôčikoch budovať. Tím Donio Slovensko 🧡
Myslite na nás vo svojom daňovom priznaní S daňovým priznaním je tu opäť príležitosť rozhodnúť, kam pôjdu 2 % z vašich daní. Môžete ich nechať štátu alebo ich venovať neziskovým organizáciám, ktoré menia životy. Vďaka vašim 2 % dokážeme pomáhať výzvam dôjsť do cieľa. Venujte ich práve nám, aby sme mohli naďalej pomáhať tým, ktorí o pomoc sami požiadať nemôžu.
Tento e-mail bol odoslaný na adresu xxx@ureader.com. Odosielatelom je Donio tím, ahoj@donio.sk.
Z odberu se môžete odhlásiť.

Rádi doručujeme e-maily, které pomáhají. www.smartemailing.cz
Jsme partner českých firem pro efektivní marketingovou komunikaci, která pomáhá i vydělává.